Komission asetus (EY) N:o 3014/95, annettu 19 päivänä joulukuuta 1995, muista kolmansista maista kuin Thaimaasta peräisin olevien CN-koodeihin 0714 10 91, 0714 10 99, 0714 90 11 ja 0714 90 19 kuuluvien tuotteiden yhteisön tariffikiintiön avaamisesta ja hallinnoinnista vuonna 1996



Virallinen lehti nro L 314 , 28/12/1995 s. 0018 - 0027



KOMISSION ASETUS (EY) N:o 3014/95, annettu 19 päivänä joulukuuta 1995, muista kolmansista maista kuin Thaimaasta peräisin olevien CN-koodeihin 0714 10 91, 0714 10 99, 0714 90 11 ja 0714 90 19 kuuluvien tuotteiden yhteisön tariffikiintiön avaamisesta ja hallinnoinnista vuonna 1996 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 12 artiklan 4 kohdan, sekä katsoo, että yhteisö on sitoutunut osana Uruguayn kierroksen monenvälisiä kauppaneuvotteluja (3) avaamaan tiettyjä vuotuisia tariffikiintiöitä CN-koodeihin 0714 10 91, 0714 10 99, 0714 90 11 ja 0714 90 19 kuuluville tuotteille, jotka ovat peräisin Indonesiasta, muista Maailman kauppajärjestön (WTO:n) sopimuspuolista kuin Thaimaasta, Kiinan kansantasavallasta ja tietyistä muista kolmansista maista kuin Kiinasta, jotka eivät ole WTO:n sopimuspuolia; näiden kiintiöiden osana arvotulli on rajoitettu kuuteen prosenttiin; komission on avattava tämä kiintiö ja hallinnoitava sitä, on tarpeen pitää yllä hallinnointijärjestelmää, jolla taataan se, että ainoastaan Indonesiasta ja Kiinan kansantasavallasta peräisin olevia tuotteita voidaan tuoda näille maille annetussa kiintiössä; tämän vuoksi tuontitodistus olisi edelleen annettava ainoastaan esitettäessä näiden kahden maan viranomaisten myöntämä vientitodistus, jonka malli on ilmoitettu komissiolle tiedoksi; useita vuosia sitten aloitetun käytännön mukaisesti Vietnamista peräisin olevien tuotteiden osalta tuontitodistushakemuksen yhteydessä on esitettävä viejämaan aloitteesta annettu todistus, ottaen huomioon, että kyseisten tuotteiden yhteisön markkinoille tuonnin hallinnointi on perinteisesti perustunut kalenterivuoteen, tämä järjestelmä olisi säilytettävä myös tulevaisuudessa; tämän vuoksi on tarpeen avata kiintiö vuodeksi 1996, CN-koodeihin 0714 10 91, 0714 10 99, 0714 90 11 ja 0714 90 19 kuuluvien tuotteiden tuonnin osalta edellytetään tuontitodistuksen esittämistä, ja sen soveltamista koskevat yhteiset yksityiskohtaiset säännöt annetaan komission asetuksessa (ETY) N:o 3719/88 (4), sellaisena kuin se on viimeksi muutettuna asetuksella (EY) N:o 2137/95 (5); komission asetuksessa (ETY) N:o 1162/95 (6), sellaisena kuin se on viimeksi muutettuna asetuksella (ETY) N:o 2916/95 (7), määritetään vilja- ja riisialan todistusjärjestelmään sovellettavat erityiset yksityiskohtaiset säännöt, on otettava käyttöön tällaisten kiintiöiden hallinnointiin liittyvät tavanomaiset ylimääräiset yksityiskohtaiset säännöt, erityisesti hakemusten esittämisen ja todistusten antamisen sekä tosiasiallisen tuonnin seurannan osalta, on erityisesti varmistettava tuotteiden alkuperä antamalla tuontitodistus ainoastaan esitettäessä kyseisen maan myöntämä alkuperätodistus; alkuperätodistusta ei kuitenkaan vaadita Kiinan kansantasavallasta peräisin olevilta tuotteilta, kyseisten järjestelmien moitteettoman hallinnoinnin varmistamiseksi tuontitodistus ei voi koskea suurempaa määrää kuin on merkittynä asiakirjaan, jossa todistetaan lastaaminen ja yhteisöön kuljetus meriteitse; joissakin tapauksissa on myös vahvistettava hakemusta koskeva enimmäismäärä ja säätää siitä, etteivät hakemukset voi missään tapauksessa koskea suurempaa määrää kuin mistä edellä mainitut todisteet on esitetty, jos tosiasialliset puretut määrät osoittautuvat hieman suuremmiksi kuin tuontitodistuksiin merkityt määrät, on toteutettava tarpeelliset toimenpiteet ylittävien määrien vapaaseen liikkeeseen luovuttamiseksi heti, kun valtio, josta tuotteet ovat peräisin, pystyy takaamaan tätä tarkoitusta varten vaadittavien muodollisuuksien hallinnon hoitamisen; vaikuttaa siltä, että Indonesia ja Kiina voivat täyttää tosiasiallisesti tämän edellytyksen, tämän asetuksen käyttöön ottaminen tekee tarpeettomiksi komission asetukset (ETY) N:o 3936/92 (8), (ETY) N:o 3855/89 (9), sellaisena kuin se on viimeksi muutettuna asetuksella (ETY) N:o 483/93 (10), ja (ETY) N:o 3858/89 (11), sellaisena kuin se on viimeksi muutettuna asetuksella (ETY) N:o 482/93 (12), tämän vuoksi ne on syytä kumota, ja tässä asetuksessa säädetyt toimenpiteet ovat viljan hallintokomitean lausunnon mukaiset ON ANTANUT TÄMÄN ASETUKSEN: I OSASTO Kiintiöt 1 artikla Seuraavat tariffikiintiöt avataan 1 päivästä tammikuuta 31 päivään joulukuuta 1996 CN-koodeihin 0714 10 91, 0714 10 99, 0714 90 11 ja 0714 90 19 kuuluvien tuotteiden tuontia varten 6 prosentin arvotullia soveltaen: 1. kyseisille Indonesian tasavallasta peräisin oleville tuotteille 825 000 tonnin kiintiö, 2. kyseisille muista Maailman kauppajärjestön (WTO:n) jäsenvaltioista kuin Thaimaasta peräisin oleville tuotteille 145 590 tonnin kiintiö, 3. kyseisille Kiinan kansantasavallasta peräisin oleville tuotteille 350 000 tonnin kiintiö, 4. kyseisille muista kolmansista maista kuin Kiinasta, jotka eivät ole WTO:n jäseniä, peräisin oleville tuotteille 32 000 tonnin kiintiö, josta 2 000 tonnia on varattu ihmisravinnoksi tarkoitetuille tuotteille, joissa tuotetta lähinnä olevan pakkauksen nettopaino on enintään 28 kilogrammaa ja jotka ovat joko tuoreita ja kokonaisia tai nahattomia ja jäädytettyjä, myös paloiteltuja. 2 artikla Tuontitodistushakemukset 1 artiklassa mainittujen tuotteiden vapaaseen liikkeeseen luovuttamista varten voi jättää missä tahansa jäsenvaltiossa, ja annetut todistukset ovat voimassa koko yhteisössä. Asetuksen (ETY) N:o 3719/88 5 artiklan 1 kohdan neljännen luetelmakohdan säännöksiä ei sovelleta. 3 artikla 1. Tuontitodistushakemus on hyväksyttävä, a) jos sen mukana on kyseisen maan toimivaltaisten viranomaisten laatima alkuperäinen, liitteessä I esitetyn mallin mukainen todistus tavaroiden alkuperästä; tätä todistusta ei kuitenkaan vaadita Kiinan kansantasavallasta peräisin olevilta 1 artiklan 3 kohdassa tarkoitetuilta tuotteilta; b) jos sen mukana on konossementin jäljennöksen muodossa oleva todiste siitä, että tavara on lastattu siinä kolmannessa maassa, josta se on peräisin, ja kuljetettu yhteisöön hakemuksessa mainitulla laivalla ja, jos kyseisellä kolmannella maalla ei ole välitöntä pääsyä merelle, on esitettävä myös kansainvälinen kuljetusasiakirja sen todistamiseksi, että tavara on kuljetettu alkuperämaasta laivaussatamaan; c) Indonesiasta ja Kiinasta peräisin olevien tuotteiden osalta, jos sen mukana, on viranomaisten antama asianmukaisesti täytetty liitteessä II tarkoitettu ja liitteissä II ja III esitettyjen mallien mukainen vientitodistus; tuontitodistuksen antavan elimen on säilytettävä tämän todistuksen alkuperäiskappale; jos tuontitodistushakemus kuitenkin koskee ainoastaan osaa vientitodistukseen merkitystä määrästä, antavan elimen on merkittävä alkuperäiskappaleeseen määrä, johon alkuperäiskappaletta on käytetty, annettava siihen leimansa ja palautettava alkuperäiskappale asianomaiselle; indonesialaisen viennin osalta ainoastaan vientitodistuksen 7 kohdassa ilmoitettu määrä ja kiinalaisen viennin osalta ainoastaan vientitodistuksen 9 kohdassa ilmoitettu määrä on otettava huomioon tuontitodistusta annettaessa; d) jos se koskee määrää, joka ei ole suurempi kuin a, b ja c alakohdassa tarkoitetuissa asiakirjoissa ilmoitettu määrä. 2. CN-koodeihin 0714 10 91 ja 0714 90 11 kuuluvien ihmisravinnoksi tarkoitettujen tuotteiden vapaaseen liikkeeseen luovuttamiseksi esitetyt tuontitodistushakemukset eivät voi koskea yli 150 tonnin suuruista määrää omasta puolestaan toimivaa asianosaista kohti. II OSASTO Vientitodistukset 4 artikla 1. Indonesian tasavallan ja Kiinan tasavallan myöntämät vientitodistukset myönnetään englannin kielellä. 2. Alkuperäinen lomake ja jäljennökset täytetään joko koneella tai käsin. Viimeksi mainitussa tapauksessa ne on täytettävä musteella ja painokirjaimin. 3. Jokaisella vientitodistuksella on esipainettu sarjanumero; lisäksi ylimmässä ruudussa on todistuksen numero. Jäljennöksissä on oltava samat numerot kuin alkuperäisessä lomakkeessa. 5 artikla 1. Vientitodistukset, jotka myönnetään 1 päivästä tammikuuta 31 päivään joulukuuta 1996 ovat voimassa satakaksikymmentä päivää myöntämispäivästä alkaen. Todistuksen antamispäivän lasketaan kuuluvan todistuksen voimassaoloaikaan. Todistus on voimassa ainoastaan silloin, kun se on asianmukaisesti täytetty ja vahvistettu siinä olevien mainintojen mukaisesti. Määrät on ilmoitettava numeroin ja kirjaimin. 2. Vientitodistus on asianmukaisesti vahvistettu, kun siinä on ilmoitettu myöntämispäivä ja kun siinä on myöntäjäelimen leima sekä sen henkilön tai niiden henkilöiden allekirjoitus, jolla tai joilla on allekirjoitusoikeus. III OSASTO Tuontitodistukset 6 artikla Tuontitodistushakemuksessa ja tuontitodistuksessa on oltava: a) 8 kohdassa merkintä kolmannesta maasta, josta kyseinen tuote on peräisin. Todistus velvoittaa tuomaan tästä maasta. b) 24 kohdassa yksi seuraavista maininnoista: - Derechos de aduana limitados al 6 % ad valorem [Reglamento (CE) n° 3014/95] - Toldsatsen begrænses til 6 % af værdien (Forordning (EF) nr. 3014/95) - Beschränkung des Zolls auf 6 % des Zollwerts (Verordnung (EG) Nr. 3014/95) - Ôåëùíåéáêüò äáóìüò êáô' áíþôáôï üñéï 6 % êáô' áîßá [Êáíïíéóìüò (ÅÊ) áñéè. 3014/95] - Customs duties limited to 6 % ad valorem (Regulation (EC) No 3014/95) - Droits de douane limités à 6 % ad valorem [Règlement (CE) n° 3014/95] - Dazi doganali limitati al 6 % ad valorem [Regolamento (CE) n. 3014/95] - Douanerechten beperkt tot 6 % ad valorem (Verordening (EG) nr. 3014/95) - Direitos aduaneiros limitados a 6 % ad valorem [Regulamento (CE) nº 3014/95] - Arvotulli rajoitettu 6 prosenttiin [asetus (EY) N:o 3014/95] - Tullsatsen begränsad till 6 % av värdet (Förordning (EG) nr 3014/95). c) 20 kohdassa sen laivan nimi, jolla tavarat kuljetetaan tai on kuljetettu yhteisöön sekä esitetyn alkuperätodistuksen numero ja, jos tuotteet ovat peräisin Indonesiasta tai Kiinasta, indonesialaisen tai kiinalaisen vientitodistuksen numero. 7 artikla 1. Poiketen siitä, mitä asetuksen (EY) N:o 1162/95 10 artiklassa säädetään, tuontitodistukseen liittyvän vakuuden määrä on 20 ecua tonnilta. Kiinan kansantasavallasta peräisin olevien tuotteiden osalta vakuuden määrä on kuitenkin 5 ecua tonnilta. 2. Jos 8 artiklan 4 kohdan soveltamisen vuoksi määrä, jolle todistus annetaan, on pienempi kuin määrä, jolle sitä on haettu, erotusta vastaava vakuuden määrä on vapautettava. 3. Asetuksen (ETY) N:o 3719/88 5 artiklan 1 kohdan neljännen luetelmakohdan säännöksiä ei sovelleta. 8 artikla 1. Todistushakemukset jätetään jäsenvaltioiden toimivaltaisille viranomaisille joka viikko maanantaista keskiviikkoon kello 13:een mennessä. Hakemusten vuoden ensimmäinen jättöpäivä on kuitenkin tammikuun ensimmäinen työpäivä. 2. Indonesiasta tai Kiinasta peräisin olevien tuotteiden todistushakemukset voivat koskea seuraavana vuonna toteutettavaa tuontia, jos ne jätetään joulukuussa Indonesian tai Kiinan viranomaisten kyseisenä vuonna antaman vientitodistuksen perusteella. 3. Jäsenvaltioiden on toimitettava komissiolle teleksillä tai telekopiolla hakemuksen jättöpäivää seuraavana päivänä ja 1 kohdan ensimmäisessä alakohdassa tarkoitetulle hakemuksen jättämiselle asetetun määräajan päättymistä seuraavana torstaina viimeistään kello 13 seuraavat kuhunkin todistushakemukseen liittyvät tiedot: - tuotteen alkuperämaa, - määrä, jolle todistusta haetaan, - hakijan nimi, - esitetyn alkuperätodistuksen numero ja asiakirjan alkuperäiskappaleeseen tai sen otteeseen merkitty kokonaismäärä, - 20 kohtaan merkitty laivan nimi, - Indonesiasta tai Kiinasta peräisin olevan tuotteen osalta indonesialaisen tai kiinalaisen vientitodistuksen numero, joka on merkitty kyseisen todistuksen yläosaan. 4. Komissio päättää viimeistään neljäntenä työpäivänä hakemusten jättöpäivän jälkeen, missä määrin todistushakemukset hyväksytään, ja ilmoittaa tästä teleksillä ja telekopiona jäsenvaltioille. 5. Jäsenvaltiot voivat antaa tuontitodistukset heti komission tiedonannon saatuaan. Indonesiasta tai Kiinasta peräisin olevien tuotteiden tuontitodistuksia, joiden seuraavaa vuotta koskevat hakemukset on jätetty joulukuussa, ei kuitenkaan anneta ennen kyseisen vuoden tammikuun ensimmäistä työpäivää. 9 artikla Jollei 10 artiklan 2 kohdan soveltamisesta muuta johdu ja poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovutettu määrä ei saa olla tuontitodistuksen 17 ja 18 kohdassa ilmoitettua määrää suurempi; tätä tarkoitusta varten todistuksen 19 kohtaan on merkittävä luku 0. 10 artikla 1. Jos todetaan, että Indonesiasta peräisin olevien tuotteiden tietyn toimituksen yhteydessä tosiasiallisesti puretut määrät ovat suurempia kuin tätä toimitusta varten annettuun tuontitodistukseen tai -todistuksiin merkityt määrät, kyseisen tuontitodistuksen tai kyseisten tuontitodistusten antaneiden toimivaltaisten viranomaisten on tuojan pyynnöstä ilmoitettava teleksillä tai telekopiona komissiolle tapauskohtaisesti ja mahdollisimman nopeasti Indonesian vientitodistusten numero tai numerot, tuontitodistuksen numero tai numerot, ylimenevä määrä sekä laivan nimi. Komissio ottaa yhteyttä Indonesian viranomaisiin uusien vientitodistusten laatimiseksi. Näiden todistusten laatimista odotettaessa ylimeneviä määriä ei saa luovuttaa vapaaseen liikkeeseen ennen kuin kyseisiä määriä koskevat uudet tuontitodistukset voidaan esittää. Uuden tuontitodistukset annetaan 8 artiklassa määritellyin edellytyksin. 2. Poiketen 1 kohdasta, todettaessa, että puretut ylimenevät määrät eivät ole yli kahta prosenttia kyseistä laivaa varten annettuja vientitodistuksia vastaavien tuontitodistusten määristä, sen jäsenvaltion toimivaltaisen viranomaisen, jossa vapaaseen liikkeeseen luovuttaminen tapahtuu, on tuojan pyynnöstä kuitenkin sallittava näiden ylimenevien määrien vapaaseen liikkeeseen luovuttaminen siten, että tuoja maksaa enintään kuusi prosenttia tullattavan tavaran arvosta olevan tullin ja antaa täysimääräisen tullin ja suoritetun tullin erotuksen määrää vastaavan vakuuden. Komissio ottaa yhteyden Indonesian viranomaisiin uusien vientitodistusten laatimista varten heti 1 kohdan ensimmäisessä alakohdassa tarkoitetut tiedot saatuaan. Vakuus vapautetaan, kun sen jäsenvaltion toimivaltaisille viranomaisille, jossa vapaaseen liikkeeseen luovutus tapahtuu, esitetään täydentävä tuontitodistus kyseiselle ylimenevälle määrälle. Todistushakemukseen ei kuulu velvollisuutta antaa asetuksen (ETY) N:o 3719/88 14 artiklan 2 kohdassa ja tämän asetuksen 7 artiklassa tarkoitettua todistukseen liittyvää vakuutta. Tämä todistus on annettava 8 artiklassa määritellyin edellytyksin ja esitettäessä yksi tai useampi Indonesian viranomaisten kyseiselle ylimenevälle määrälle antama uusi vientitodistus. Täydentävän tuontitodistuksen 20 kohdassa on oltava myös seuraava maininta: "Lisätodistus, asetus (EY) N:o 3014/95, 10 artiklan 2 kohta". Vakuutta ei vapauteta määriltä, joita koskevaa lisätuontitodistusta ei ole esitetty 4 kuukauden kuluessa ensimmäisessä alakohdassa tarkoitetun vapaaseen liikkeeseen luovuttamista koskevan ilmoituksen hyväksymispäivästä, paitsi ylivoimaisen esteen sattuessa. Kun toimivaltainen viranomainen on kirjannut ja leimannut lisätuontitodistuksen ensimmäisessä alakohdassa säädettyä vakuutta vapautettaessa, todistus palautetaan mahdollisimman nopeasti myöntäjäelimelle. 3. Edellä 1 ja 2 kohdassa annettujen säännösten soveltamisen perusteella ei saa tuoda vuodelle myönnetyn kiintiön kokonaismääriä suurempia tavaramääriä. Jos täydentävän tuontitodistuksen antamisen yhteydessä todetaan, että tämä kokonaismäärä on ylittynyt, kyseiseen lisätodistukseen merkitty määrä on vähennettävä seuraavalle vuodelle myönnetyn kiintiön kokonaismäärästä. 11 artikla Tuotteiden määrät, joita jokainen annettu tuontitodistus koskee, merkitään kirjanpitoon siten, että ne vähennetään kyseisten todistusten antamisvuodelle sallitusta kokonaismäärästä. Tämän asetuksen mukaisesti annetut todistukset ovat voimassa kaikkialla yhteisössä kuudenkymmenen päivän ajan niiden tosiasiallisesta antamisesta. Indonesiasta ja Kiinasta peräisin oleville tuotteille annetut todistukset ovat kuitenkin voimassa vientitodistuksen viimeiseen voimassaolopäivään asti sekä kolmekymmentä päivää sen jälkeen. 12 artikla Kumotaan asetukset (ETY) N:o 3936/92, (ETY) N:o 3855/89 ja (ETY) N:o 3858/89. 13 artikla Tämä asetus tulee voimaan 1 päivänä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 21 (2) EYVL N:o L 179, 29.7.1995, s. 1 (3) EYVL N:o L 336, 22.12.1994, s. 1 (4) EYVL N:o L 331, 2.12.1988, s. 1 (5) EYVL N:o L 214, 8.9.1995, s. 21 (6) EYVL N:o L 117, 24.5.1995, s. 2 (7) EYVL N:o L 305, 19.12.1995, s. 53 (8) EYVL N:o L 398, 31.12.1992, s. 21 (9) EYVL N:o L 374, 22.12.1989, s. 22 (10) EYVL N:o L 51, 3.3.1993, s. 17 (11) EYVL N:o L 374, 22.12.1989, s. 37 (12) EYVL N:o L 51, 3.3.1993, s. 16 LIITE I >VIITTAUS FILMIIN> ANEXO II - BILAG II - ANHANG II - ÐÁÑÁÑÔÇÌÁ ÉÉ - ANNEX II - ANNEXE II - ALLEGATO II - BIJLAGE II - ANEXO II - LIITE II - BILAGA II >VIITTAUS FILMIIN> ANEXO III - BILAG III - ANHANG III - ÐÁÑÁÑÔÇÌÁ ÉÉÉ - ANNEX III - ANNEXE III - ALLEGATO III - BIJLAGE III - ANEXO III - LIITE III - BILAGA III >VIITTAUS FILMIIN>